Diari Oficial de la Generalitat Valenciana


Sumari del DOGV 6486, del 23-03-2011 (2011/3296)

DECRET 24/2011, de 18 de març, del Consell, pel qual es regula la forma de complir el deure d'informació estadisticocomptable dels mediadors inscrits en el Registre Especial de Mediadors d'Assegurances, Corredors de Reassegurances i els seus Alts Càrrecs de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2011/03/18/24**

### Versions

 09/02/2016 - Actualitat  Text inicial: 12/04/2011 - 08/02/2016 

### Dades del document

Número de DOGV
:   6486

Data del DOGV
:   23-03-2011

Secció del DOGV
:   I. DISPOSICIONS GENERALS

Número del document
:   2011/3296


Data del document
:   18-03-2011

Organisme emissor
:   Conselleria d'Economia, Hisenda i Ocupació

Tipus de document
:   Decret

Anàlisi jurídica

 Descriptors 

:   * estadística
    * estadística econòmica
    * assegurança
    * legislació
    * professió d'assegurances
    * estadística oficial
    * comptabilitat

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

 

**Versió vigent: 09.02.2016 – 28.12.2020**

 

**Decret 24/2011, de 18 de març, del Consell, pel qual es regula la forma de complir el deure d'informació estadisticocomptable dels mediadors inscrits en el Registre Especial de Mediadors d'Assegurances, Corredors de Reassegurances i els seus Alts Càrrecs de la Comunitat Valenciana.**

 

[**(DOGV núm. 6486 de 23.03.2011)**](http://www.dogv.gva.es/datos/2011/03/23/pdf/2011_3296.pdf) **Ref. 003520/2011**

 

 

PREÀMBUL

 

I

 

La declaració estadisticocomptable dels mediadors d'assegurances està regulada en l'article 48.2 de la Llei 26/2006, de 17 de juliol, de Mediació d'Assegurances i Reassegurances Privades.

El desplegament reglamentari d'este deure d'informació va ser efectuat pel Govern d'Espanya a través del Reial Decret 301/2004, de 20 de febrer, regulador dels llibres-registre i del deure d'informació estadisticocomptable dels corredors d'assegurances i les societats de corredoria d'assegurances, norma que ha sigut derogada pel Reial Decret 764/2010, d'11 de juny, pel qual es desplega la Llei 26/2006, de 17 de juliol, de Mediació d'Assegurances i Reassegurances Privades, en matèria d'informació estadisticocomptable i del negoci, i de competència professional, que va ser publicat en el Boletín Oficial del Estado de 12 de juny de 2010 i en vigor des del dia 13 de juny de 2010, segons la seua disposició final quarta.

 

II

 

Durant els anys 2005 al 2009 els mediadors inscrits a la Comunitat Valenciana han presentat la declaració estadisticocomptable a la Direcció General d'Economia, de la Conselleria d'Economia, Hisenda i Ocupació.

Estes declaracions tenen una doble finalitat: per un costat, efectuar una foto fixa de l'activitat de la mediació, amb la qual cosa s'aconsegueix un millor control de l'activitat i, per una altra, obtindre dades estadístiques que permeten als poders públics ajustar els seus mecanismes de control a les variacions que experimenta el mercat de la mediació.

La nova regulació prevista en este decret, respecte a la vigent en anys anteriors, conté les novetats següents:

1. S'estén l'obligació de presentar la declaració estadisticocomptable als agents vinculats, atés el nombre i la importància que esta forma de mediació ha adquirit en els últims anys i la necessitat que no es confonga esta figura amb la dels corredors.

2. Es manté l'obligació anual de la presentació de la declaració, al contrari del que succeeix en la legislació estatal que ha passat a ser semestral i implica en la pràctica l'obligació d'efectuar tres declaracions per cada exercici.

Esta periodicitat anual i no semestral es justifica pel següent:

Tal com s'arreplega en la Memória 2009 de la Mediació, la majoria dels corredors de la Comunitat Valenciana (137) té un volum de negoci, en els rams de no vida, inferior a 600.000 euros, i pel que fa a les societats de corredoria, el seu volum de negoci en no vida, si bé és superior al dels corredors, només 120 d'elles tenen un volum total superior als 2 milions d'euros, i al contrari 120 no superen els 500.000 euros en volum total de negoci i 97 el milió d'euros.

Pareix que a l'hora d'establir les obligacions dels corredors no s'ha de tractar igual els que en la seua activitat económica són desiguals, evitant així perjudicar les menudes i mitjanes empreses.

D'altra banda, no hi ha raons de política económica conjuntural que exigisquen tindre una informació semestral d'este sector de l'activitat, és suficient que esta informació siga anual.

Les mateixes raons avalen exigir als agents vinculats, amb la mateixa periodicitat anual, la declaració estadisticocomptable.

La competència de la Generalitat per a dictar el present decret ve especificada en la Llei 26/2006, de 17 de juliol, de Mediació d'Assegurances i Reassegurances Privades, en concret en l'article 47.2, i en la pràctica s'estén a aquells mediadors que figuren inscrits en el Registre Especial de Mediadors d'Assegurances, Corredors de Reassegurances i els seus Alts Càrrecs de la Comunitat Valenciana, on no apareixen inscrits ni agents exclusius, ni operadors de banca segurs, exclusius o vinculats. Tampoc apareixen inscrits corredors de reassegurances.

La raó d'esta absència cal trobar-la en el joc combinat del precepte mencionat, de la mateixa definició de l'agent exclusiu i de la distribució competencial establida en l'article 60 del Text Refós de la Llei d'Ordenació i Supervisió de les Assegurances Privades, aprovat pel Reial Decret Legislatiu 6/2004, de 29 d'octubre.

No obstant aixó, esta regulació ho és sense perjuí que en el futur es regule la forma de la declaració estadisticocomptable d'altres col·lectius sobre els quals també exerceix competència la Generalitat, d'acord amb el que estableix l'article 47.2 de la Llei 26/2006, de 17 de juliol.

Per tots estos motius pareix convenient regular a la Comunitat Valenciana la declaració estadisticocomptable que han de presentar els corredors, les societats de corredoria i els agents vinculats, tant persones físiques com jurídiques, i adaptar estes obligacions a la situació económica concreta del sector a la Comunitat Valenciana.

Per aixó, a proposta del conseller d'Economia, Hisenda i Ocupació, conforme amb el Consell Jurídic Consultiu de la Comunitat Valenciana, i amb la deliberació prèvia del Consell, en la reunió del dia 18 de març de 2011,

 

 

DECRETE

 

**Article 1. Objecte**

És objecte de la present disposició la regulació a la Comunitat Valenciana del deure d'informació estadisticocomptable dels mediadors d'assegurances.

 

**Article 2. Àmbit subjectiu**

La present disposició s'aplicarà als corredors d'assegurances, societats de corredoria, agents vinculats i societats d'agència vinculada, inscrits en el Registre Especial de Mediadors d'Assegurances, Corredors de Reassegurances i els seus Alts Càrrecs de la Comunitat Valenciana.

 

**Article 3. Contingut del deure d'informació estadísticcomptable**

1. El contingut de la informació estadisticocomptable per als mediadors arreplegats en l'article 2 inclourà dades referents a la declaració de dades generals i requisits del corredor o societat de corredoria, agent vinculat o societat d'agència vinculada, estructura de l'organització, programa de formació que s’imparteix als empleats i auxiliars externs, cartera d'assegurances mitjançada i compte de pèrdues i guanys, d'acord amb les disposicions aplicables.

2. La declaració dels corredors d'assegurances i de les societats de corredoria inclourà, a més, balanç abreujat, d'acord amb les disposicions aplicables.

 

**Article 4. Forma i termini per a la presentació de la declaració estadisticocomptable**

1. Els mediadors inscrits en el Registre Especial de Mediadors d'Assegurances, Corredors de Reassegurances i els seus Alts Càrrecs de la Comunitat Valenciana hauran de presentar, davant de l'órgan competent en matèria de mediació de la Generalitat, una declaració estadisticocomptable anual.

2. La declaració estadisticocomptable anual arreplegarà l'activitat de mediació realitzada pel mediador durant l'any natural immediatament anterior a la seua presentació.

3. La declaració estadisticocomptable haurà de presentar-se abans del 30 de juny de cada any.

 

**Article 5.** ****[1]****

 

 

DISPOSICIÓ DEROGATÒRIA

 

**Única. Derogació normativa**

Queden derogades totes les disposicions que del mateix rang o d'un rang inferior s'oposen al que estableix este decret.

 

 

DISPOSICIONS FINALS

 

**Primera. Models d'informació estadisticocomptable**

El deure d'informació corresponent a l'activitat de mediació realitzada en l'any 2010 es realitzarà en els models de la informació estadisticocomptable continguts en els annexos d'este decret.

 

**Segona. Autorització per al desplegament del decret**

Es faculta el conseller competent en matèria de mediació perquè, a proposta de la direcció general competent en esta matèria, desplegue les disposicions contingudes en este decret i, en particular, per a efectuar les modificacions que s'estimen necessàries en els models de declaració estadisticocomptable que figuren en els annexos d'este decret.

 

**Tercera. Entrada en vigor**

La present disposició entrarà en vigor als vint dies de la publicació en el Diari Oficial de la Comunitat Valenciana.

 

València, 18 de març de 2011

 

El president de la Generalitat,

FRANCISCO CAMPS ORTIZ

 

El conseller d'Economia, Hisenda i Ocupació,

GERARDO CAMPS DEVESA 

 

 

ANNEXOS I a IV ****[2]****

 

 

 

---

****[1]****L’article 5 es deroga per la disposició derogatória única del [**Decret 2/2016, de 15 de gener, del Consell**](https://www.dogv.gva.es/va/eli/es-vc/d/2016/01/15/2/), pel qual s'aprova la tramitació telemàtica de la declaració estadisticocomptable dels agents vinculats i corredors inscrits en el Registre Especial de Mediadors d'Assegurances, Corredors de Reassegurances i els seus Alts Càrrecs de la Comunitat Valenciana (DOGV núm. 7701 de 20.01.2016) Ref. Base de dades 000348/2016.

****[2]****  Els annexos I a IV es deroguen per la disposició derogatória única del [**Decret 2/2016, de 15 de gener, del Consell**](https://www.dogv.gva.es/va/eli/es-vc/d/2016/01/15/2/).


Còpia Permalink ELI